હોસ્પિટલમાંથી બહાર આવતાની સાથે જ WWE સ્ટાર ખેલાડી ખલીએ કહ્યું ખુન નો બદલો ખુન તેમજ ખુરશીનો બદલો ખુરશી. ખલી બુધવારે રમાયેલ WWEના પ્રથમ મુકાબલામાં ગંભીર રીતે ઘાયલ થયો હતો. જેમાં તેને માથામાં તેમજ છાતી પર ઇજા થઇ હતી. તેના કારણે બીજા દિવસે દહેરાદુન ખાતેની હોસ્પિટલમાં દાખલ કરાયો હતો. વિદેશી પહેલવાન માઇક નોક્સ અને બ્રોડી સ્ટીલે ખલીને ખુરશીથી માર્યો હતો. ખલીએ પોતાના નિવેદનમાં જણાવ્યું હતું કે તેની અંદર બદલાની આગ સળગી રહી છે. મને દુઃખ છે કે પ્રથમ મેચમાં મેં દર્શકોને નિરાશ કર્યા હતા, પરંતુ રવિવારે તેનો બદલો ચોક્કસ લઇશ.